รอบประจำเดือนหนูประมาน 42 วัน มันมีช่วงหนึ่งที่หนูเครียดมากๆและพักผ่อนน้อยมากๆ มันตรงกับสัปดาห์ที่หนูจะต้องเป็นประจำเดือนพอดี(ประมานวันที่42จากครั้งล่าสุด)แต่ว่าไม่มีประจำเดือนไหลออกมา มีแต่อาการกับความรู้สึกเหมือนตอนเป็นประจำเดือนเลย(รวมถึงเวลาหนูเป็นประจำเดือนปัสวะหนูจะมีเลือดปนนิดๆซึ่งครั้งนี้ก็เป็น) และระยะเวลาที่รู้สึกก็พอๆกับนะยะเวลาที่เป็นประจำเดือน ตอนแรกหนูคิดว่าอาจจะท้องเพราะก่อนหน้านั้นหนูมีอะไรกับแฟนแต่เราป้องกันแล้วใส่ถุงยางอนามัยรวมถึงไม่มีการหลั่งน้ำอสุจิด้วยและไม่ได้อยู่ในช่วงไข่ตก หนูอยากทราบว่าร่างกายหนูผิดปกติรึเปล่าคะ รวมถึงถ้าประจำเดือนเลื่อนจากความเครียดมันจะมาอีกทีนานเท่าไหร่คะ ขอบพระร่วงหน้าค่ะ
สวัสดีค่ะ การที่ประจำเดือนยังไม่มา อาจเกิดจาก1. การตั้งครรภ์ แต่หากมีเพศสัมพันธ์โดยใส่ถุงยางอนามัยและไม่มีการหลั่งน้ำอสุจิเกิดขึ้ร โอกาสที่จะตั้งครรภ์ก็ไม่มี2. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นหากที่ผ่านมาเกิดความเครียดและพักผ่อนน้อย ก็น่าจะเป็นสาเหตุที่ทำให้ประจำเดือนเลื่อนได้ แต่จะเลื่อนไปนานแค่ไหนนั้น ไม่สามารถตอบได้ค่ะ แต่หากประจำเดือนไม่มานานเกิน 3 เดือน ก็ควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้นส่วนการที่ปัสสาวะมีเลือดปน หากเลือดที่ออกไม่ได้มาจากช่องคลอด ก็ถือเป็นอาการที่ผิดปกติ โดยส่วนใหญ่จะเกิดจากการติดเชื้อในทางเดินปัสสาวะ ซึ่งมักมีอาการอื่นๆ ร่วมด้วย เช่น ปัสสาวะบ่อย แสบขัดเวลาปัสสาวะ เป็นต้น ดังนั้น ในเบื้องต้นควรดื่มน้ำมากๆ ไม่กลั้นปัสสาวะ งดการดิ่มชา กาแฟและแอลกอฮอล์ เป้นต้น หากยังคงมีปัสสาวะแล้วมีเลือดปน โดยไม่มีอาการอื่นๆ แนะนำควรไปพลแพทย์เพื่อหาสาเหตุค่ะ